Diari Oficial de la Generalitat Valenciana


Sumari del DOGV 5936, del 20-01-2009 (2009/348)

RESOLUCIÓ de 15 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria d'Immigració i Ciutadania i l'Institut Valencià d'Atenció als Discapacitats i Acció Social (IVADIS).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5936

Data del DOGV
:   20-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/348


Data del document
:   15-01-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Institut Valencià d'Atenció Als Discapacitats
    * Conselleria Immigració i Ciutadania
    * Conselleria Benestar Social
    * ajuda als discapacitats
    * administració regional
    * discapacitat
    * exclusió social
    * reinserció professional
    * cooperació administrativa

RESOLUCIÓ de 15 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria d'Immigració i Ciutadania i l'Institut Valencià d'Atenció als Discapacitats i Acció Social (IVADIS).  
 [2009/348]  
La Conselleria de d'Immigració i Ciutadania i l'Institut Valencià d'Atenció als Discapacitats i Acció Social (IVADIS), han subscrit, després de la tramitació prèvia reglamentària, el 12 de gener de 2009, un conveni marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0008/2009, i que figura com a annex d'esta resolució.  
Valencia, 15 de gener de 2009.- El director general de Relacions amb les Corts i Secretariat del Consell. Ángel Mompó Romero  
Conveni marc de col·laboració entre la Conselleria d'Immigració i Ciutadania i l'Institut Valencià d'Atenció als Discapacitats i Acció Social (IVADIS)  
València, 12 de gener de 2009  
Reunits  
D'una part, el conseller d'Immigració i Ciutadania, Rafael Blasco Castany, nomenat per Decret 8/2007, de 28 de juny, del president de la Generalitat, autoritzat per a la firma d'este conveni per acord del Consell de 28 de novembre de 2008.  
I d'una altra, el conseller de Benestar Social, vicepresident tercer del Consell, Juan G. Cotino Ferrer, en qualitat de president de l'Institut Valencià d'Atenció als Discapacitats i Acció Social" (IVADIS).  
Actuen ambdós en funció dels seus respectius càrrecs i en exercici de les facultats que tenen legalment atribuïdes.  
Exposen  
I. Que la Conselleria d'Immigració i Ciutadania té atribuïdes per mitjà del Decret 7 del 28 de juny de 2007, expedit pel president de la Generalitat, les competències en matèria d'immigració, participació ciutadana i cooperació al desenrotllament.  
II. Que l'Institut Valencià d'Atenció als Discapacitats i Acció Social (d'ara endavant IVADIS), constituït per mitjà del Decret 125/2001, de 10 de juliol, del Govern Valencià, és una entitat de dret públic sense finalitat lucrativa encarregada de la protecció, tutela i inserció sociolaboral dels discapacitats intel·lectuals i dels afectats per altres discapacitats, adscrita a la Conselleria de Benestar Social de la Generalitat i amb àmbit d'actuació en tot el territori autonòmic.  
III. Que ambdós parts es troben interessades a subscriure el present conveni que regule la col·laboració entre les dos entitats, que a partir d'ara es denominarà conveni marc, i que les parts intervinents el sotmeten a les següents   
Clàusules  
Primera. L'objecte d'este conveni marc és establir unes vies de col·laboració permanents i obertes per a la realització en comú d'activitats que fomenten la integració, la participació i la promoció de projectes de cooperació dirigits a col·lectius vulnerables i amb risc d'exclusió social residents en la Comunitat Valenciana.  
Amb caràcter merament enunciatiu i no limitador se citen les següents:  
- Intercanvi d'informació, experiència i bones pràctiques professionals.  
- Col·laboració conjunta en el desplegament de programes d'inserció sociolaboral en els quals participen tant persones amb discapacitat com persones immigrants.  
- Promoció del voluntariat entre la població immigrant amb l'objecte d'integrar estos voluntaris en els campaments que organitze o gestione l'IVADIS.  
- Desplegament de programes conjunts per a la gestió de la diversitat en el si de l'empresa.  
- Cessió mútua de locals per a l'exercici d'activitats d'interés per a qualsevol de les parts  
- Suport o participació en campanyes divulgatives i formatives en temes que siguen d'interés per a ambdós parts.  
- Qualsevol altra activitat que, en l'àmbit d'este conveni, redunde en benefici mutu.  
Segona. Ambdós parts, de comú acord, constituiran una comissió mixta que tindrà com a funcions la programació, el seguiment i la valoració de les activitats derivades del present conveni; la qual estarà integrada per dos membres de cada una de les parts i es reunirà almenys una vegada a l'any.  
Cada any s'elaborarà una memòria de les activitats realitzades a l'empara del present conveni, com també una proposta d'actuacions per al següent exercici que es plasmarà a través de convenis singularitzats.  
Tercera. Per a portar a terme les accions descrites en este conveni, les entitats firmants proveiran els mitjans tècnics, professionals i recursos humans necessaris que garantisquen la posada en marxa i compliment d'este.  
Quarta. Per al finançament de les accions anteriorment descrites, la Conselleria d'Immigració i Ciutadania i l'IVADIS estudiaran, entre altres, les vies següents:  
A) Explorar vies de patrocini i mecenatge que puguen facilitar la posada en marxa de les activitats descrites en el present acord o altres que puguen ser d'interés social en relació amb l'objecte de del conveni.  
B) Participar en projectes europeus i altres convocatòries de projectes de caràcter transnacional.  
Per a això cada entitat aportarà els tècnics i professionals que permeten garantir l'exercici de les accions previstes.  
Cinquena. El present conveni marc entrarà en vigor en el moment de la firma i la seua vigència serà de dos anys, renovables per períodes iguals, excepte denúncia d'alguna de les parts que ha de comunicar-se a l'altra part amb un termini d'antelació d'un mes.  
Sisena. Les parts podran modificar el present document de comú acord per addenda que ha de ser aprovada pel Consell, sense perjudici de finalitzar igualment les tasques o projectes formalitzats abans de la modificació.   
Setena. Qualsevol de les parts podrà donar per conclòs el present conveni quan es produïsca un incompliment de les obligacions i compromisos assumits en este, sempre que existisca comunicació expressa i escrita en este sentit, dirigida a l'altra part, i s'efectue la dita denúncia amb un termini mínim de dos mesos d'antelació. En tot cas, han de finalitzar-se les tasques dels projectes o programes específics que estiguen en vigor en eixe moment.   
I perquè així conste, i en prova de la seua conformitat, firmen el present document en dos exemplars i a un sol efecte en el lloc i la data a l'inici ressenyats.  
El conseller d'Immigració. Rafael Blasco Castany   
El president de l'IVADIS. Juan Cotino Ferrer